- Hindi News
- National
- जमा पूंजी वापस मांगने विधानसभा जा रहे थे निवेशक उपभोक्ता, रास्ते में रोके गए
जमा- पूंजी वापस मांगने विधानसभा जा रहे थे निवेशक- उपभोक्ता, रास्ते में रोके गए
जमा-पूंजी वापसी समेत अन्य मांगों को लेकर प्रदेश के निवेशकों ने गुरुवार को प्रदर्शन किया। बूढ़ातालाब धरना स्थल से रैली की शक्ल में वे विधानसभा घेरकर अपनी मांग रखने के लिए निकले थे। उन्हें पुलिस ने बिजली ऑफिस के पास ही रोक लिया। करीब एक घंटे से ज्यादा समय तक चौक पर ही प्रदर्शन चलता रहा। छत्तीसगढ़ अभिकर्ता एवं उपभोक्ता संघ के बैनर तले हुए इस प्रदर्शन में निवेशकों ने कहा कि पिछले डेढ़ साल से जमा पूंजी वापसी के लिए प्रयास हो रहा है। लगातार प्रदर्शन हो रहे हैं लेकिन इसका नतीजा सिफर रहा है। जमा पूंजी नहीं मिलने से आर्थिक स्थिति खराब हो रही है। उनकी मांग है कि चिटफंड कंपनी के फरार संचालकों की संपत्ति कुर्क कर जमा-पूंजी वापस दिलाई जाए।
केरल में हत्या, आरएसएस ने दिया धरना
केरल में सितंबर 2016 से मई 16 तक करीब 300 हिंदुओं की हत्या के विरोध में राष्ट्रीय स्वयं सेवक संघ ने बूढ़ापारा में धरना दिया। इसमें हजारों लोग शामिल हुए। धरने के बाद बाद राष्ट्रपति और प्रधानमंत्री के नाम कलेक्टर व राज्यपाल को ज्ञापन सौंपा गया। राष्ट्रीय सुरक्षा मंच के संयोजक डॉ. राजेंद्र दुबे ने कहा कि केरल में मार्क्सवादी द्वारा राष्ट्रवादी संगठनों के कार्यकर्ताओं और उनके परिजनों पर हिंसात्मक हमले व हत्याएं की जा रही हैं। इसके खिलाफ पूरे देश में प्रदर्शन किया जा रहा है। हत्यारों को केरल सरकार ने खुली छूट दे रखी है। राजधानी के प्रदर्शन में संघ के सभी अनुषांगिक संगठन शामिल थे।
विधानसभा का घेराव करने जा रहे 40 चिटफंड कंपनी के निवेशकों को पुलिस ने बिजली ऑफिस के पास बेरीकेड लगाकर रोका।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva